Spărgătorul de nuci
S-a remarcat în roluri de prim-solistă, cu precădere acelea care cereau o mare forță expresivă, roluri dramatice și de caracter, în baletele "Floarea de piatră" de S. Prokofiev, "Șeherezada" de N. Rimski-Korsakov, "Uvertura Cubana" de G. Gershwin, "Ucenicul vrăjitor" de P. Dukas, "Giselle" de A. Adam, "Frumoasa din pădurea adormită", "Spărgătorul de nuci" și "Lacul lebedelor" de P. I. Ceaikovski, "Don Quijotte" de L. Minkus, "Albă ca Zăpada" de I. Trăilescu, "Bolero" de M. Ravel, "Lakme", "Coppelia" de L. Delibes etc. A jucat sub îndrumarea maeștrilor O. Danovschi, Tilde Urseanu, V. Marcu, I. Tugearu, Doina Andronache, Mihaela Atanasiu și Alexa Mezincescu. A făcut turnee în Cuba, Mexic, Spania, Portugalia, Suedia, Finlanda, Franța, Elveția, Grecia, Cehoslovacia, Iugoslavia, URSS, SUA etc. în paralel cu activitatea de la Operă, între anii 1965 și 1989,Aglaia Gheorghe a colaborat la TVR, în calitate de interpret și coregraf, în emisiuni muzicale si de divertisment realizate de T. Vornicu, D. Mihăescu, O. Dumitru, A. Bocăneț, Magda Huss, etc.